Grgo Martić
Grgo Martić (Rastovača, Posušje, 24. januara 1822 – Kreševo, 30. augusta 1905), hrvatski književnik. Bio je franjevac, rodom iz Posušja, u Hercegovini. Rođen je u mjestu Rastovača a veliki dio života proveo je u Bosni u samostanu Kreševo. Imao je veliki značaj kako u svećeničkom tako i u književnom i političkom životu. Širio je ideje Ilirskog pokreta, radio na prosvjetiteljstvu. U vrijeme rušenja Osmanlijskog Carstva bio je u kontaktu sa banom Jelačićem od kojeg je dobio na poklon izrezbareni mač i nož sakriven u štapu što se danas čuva u Kreševskom samostanu.